সী কায়াক
সী কায়াক অথবা ভ্রমণ করার জন্য কায়াক হল একধরনের ছোট নৌকা যা বৈঠা বা লগি ব্যবহার করে চালানো যায়৷ সাধারণত স্পোর্টস বা খেলার প্রতিযোগিতার উদ্দেশ্যে জলাশয়, নদী, সমুদ্র উপকূল বা সমুদ্রে চালানো হয়৷ সারা বিশ্বে সী কায়াক কয়েক ঘণ্টা হতে কয়েক সপ্তাহ পর্যন্ত সমুদ্র ভ্রমণে ব্যবহৃত হয়৷ অন্যান্য প্রয়োজনীয় উপকরণসহ একটি কায়াকে এক থেকে তিন জন চালকের স্থান হতে পারে৷ ভ্রমণের সময় বিভিন্ন প্রয়োজনীয় উপকরণ যেমন খাবার, ক্যাম্পিং গিয়ার, পানি ইত্যাদি বহন করা হয়৷ একজন চালক দ্বারা ব্যবহৃত একটি সী কায়াক সাধারণত ১০ থেকে ১৮ ফুট(৩.০-৫.৫ মিটার) লম্বা হয়৷ অপরদিকে দীর্ঘতম সী কায়াকগুলো ২৬ ফুট(৭.৯ মিটার) পর্যন্ত লম্বা হয়৷ কায়াকগুলো চওড়ায় ২১ ইঞ্চি(৫৩ সে.মি.) হতে ৩৬ ইঞ্চি(৯১ সে.মি.) পর্যন্ত হয়ে থাকে৷